b'\n_START_ARTICLE_\nEuromajdan\n_START_SECTION_\nNebeska satnija\n_START_PARAGRAPH_\nNa Euromajdanu je poginulo vi\xc5\xa1e od 88 ljudi u samo dva najkriti\xc4\x8dnija i prijelomna dana. Ukupan broj poginulih \xc5\xbertava je ve\xc4\x87i od 103, a vi\xc5\xa1e od 1900 ljudi je bilo ozlije\xc4\x91eno, mnogi do\xc5\xbeivotno osaka\xc4\x87eni u borbama, mu\xc4\x8denjima i otimanjima koji su trajali vi\xc5\xa1e od tri mjeseca \xc5\xa1irom Ukrajine s najve\xc4\x87im intenzitetom u Kijevu. Osobe koje su poginule u borbi protiv re\xc5\xbeima prozvane su "Herojima Ukrajine" (najvi\xc5\xa1a titula) i uklju\xc4\x8deni su u Nebesku satniju.\n_START_SECTION_\nZna\xc4\x8daj Euromajdana\n_START_PARAGRAPH_\nEuromajdan je prema pojedinim izjavama vode\xc4\x87ih intelektualca Europe kao \xc5\xa1to su Slavoj \xc5\xbdi\xc5\xbeek i brojni drugi,  jedinstven \xc4\x8din, u kojem je jedan narod po prvi put \xc5\xbertvovao ljudske \xc5\xbeivote za "europsku ideju" i to na najbolji mogu\xc4\x87i na\xc4\x8din odnosno mirnim prosvjedima (koji su zbog sna\xc5\xbenog re\xc5\xbeima tek kasnije postali nasilni). _NEWLINE_Ameri\xc4\x8dki analiti\xc4\x8dar Zbigniew Brzezinski je u svom javnom obra\xc4\x87anju dao moralnu i savjetodavnu podr\xc5\xa1ku Euromajdanu._NEWLINE_Ukrajinci su sasvim samostalno i bez o\xc4\x8dekivane podr\xc5\xa1ke EU i SAD-a svojim postupcima tako\xc4\x91er po\xc4\x8deli nenadano izmjenjivati geopoliti\xc4\x8dku realnost Europe i svijeta bore\xc4\x87i se za vlastitu neovisnost protiv re\xc5\xbeima Viktora Janukovi\xc4\x8da. _NEWLINE_Euromajdan doslovce nije jo\xc5\xa1 zavr\xc5\xa1io, a ve\xc4\x87 je po\xc4\x8detkom o\xc5\xbeujka 2014. zapo\xc4\x8dela \xc5\xbeestoka agresivna reakcija Ruske Federacije koja je u Ukrajinu na poluotok Krim poslala vi\xc5\xa1e od 20 tisu\xc4\x87a profesionalnih vojnika bez oznaka. Krim je u nadolaze\xc4\x87im tjednima pod ruskim vojnim pritiskom proglasio pripajanje Ruskoj Federaciji protuzakonitim (protuustavnim) referendumom._NEWLINE_Prema izjavi \xc5\xa0tefana F\xc3\xbclea, Europska komisija je nenadano ve\xc4\x87 18. o\xc5\xbeujka 2014. predlo\xc5\xbeila ubrzano pristupanje Ukrajine Europskoj uniji i pro\xc5\xa1irenje granica EU. _NEWLINE_Ukrajinski mediji su objavili da je Viktor Janukovi\xc4\x8d iz Ukrajine u Rusiju prenjeo vi\xc5\xa1e od 30 milijardi ameri\xc4\x8dkih dolara \xc4\x8dime se financirao separatizam u isto\xc4\x8dnoj Ukrajini.'